
లక్నో : ‘ఆర్ట్ ఆఫ్ లివింగ్’ వ్యవస్థాపకుడు శ్రీ శ్రీ రవిశంకర్ ఉత్తర ప్రదేశ్ ముఖ్యమంత్రి యోగి ఆదిత్యనాథ్తో బుధవారం సమావేశమయ్యారు. 20 నిమిషాలపాటు మాట్లాడుకున్నారు.  అయోధ్య రామాలయం వివాదానికి పరిష్కారాన్ని కొనుగొనేందుకు శ్రీ శ్రీ కృషి చేస్తున్న సంగతి తెలిసిందే. బాబ్రీ మసీదు వివాదంలో భాగస్వాములతో చర్చలకు ముందు ఈ సమావేశం జరిగింది. తాను మధ్యవర్తిత్వం వహిస్తానని శ్రీ శ్రీ ముందుకు రావడంతో యోగి ఆదిత్యనాథ్, షియా వక్ఫ్ బోర్డ్ చీఫ్ వసీం రిజ్వీ సహా మరికొందరు మద్దతు తెలిపారు. అయితే కొందరు భాగస్వాములు ఈ పరిణామాలను వ్యతిరేకిస్తున్నారు.ఇదిలావుండగా, వచ్చే నెల 5న ఈ వివాదంపై సుప్రీంకోర్టు విచారణ జరుపుతుంది. కోర్టును ఓ నిర్ణయానికి రానివ్వండని బీజేపీ అంటోంది. శ్రీ శ్రీ రవిశంకర్ ప్రభుత్వ ఏజెంటు అని కాంగ్రెస్ విమర్శిస్తోంది. దీనిని శ్రీ శ్రీ ఖండించారు. తాను స్వయంగా చొరవ తీసుకుని, చర్చలు జరుపుతున్నానని చెప్పారు.శ్రీ శ్రీ రవిశంకర్ సహచరులు తెలిపిన వివరాల ప్రకారం శ్రీ శ్రీ గురువారం అయోధ్య రామాలయాన్ని సందర్శిస్తారని, యోగి ఆదిత్యనాథ్ను మర్యాదపూర్వకంగా కలుసుకున్నారని తెలుస్తోంది.

lakno : ‘art af living’ vyavasthaapakudu shree shree ravisankar uttara pradesh mukhyamantri yogi aadityanaatto budhavaaram samavesamayyaru. 20 nimishaalapaatu matladukunnaru.  ayodhya ramalayam vivaadaaniki parishkaaraanni konugonenduku shree shree krushi chestunna sangati telisinde. babri maseedu vivaadamlo bhaagaswaamulatho charchalaku mundu ee samavesam jarigindi. taanu madhyavartitvam vahistaanani shree shree munduku raavadamtho yogi aadityanath, shia wakf bord cheef vaseem rizwy sahaa marikondaru maddatu telipaaru. ayithe kondaru bhaagaswaamulu ee parinaamaalanu vyatirekistunnaaru.idilaavundagaa, vache nela 5na ee vivaadampai supreenkortu vichaarana jaruputundi. kortunu oo nirnayaaniki raanivvandani bgfa antondi. shree shree ravisankar prabhutva egentu ani congress vimarsistondi. deenini shree shree khandinchaaru. taanu swayamgaa chorava teesukuni, charchalu jaruputunnaanani cheppaaru.shree shree ravisankar sahacharulu telipina vivaraala prakaaram shree shree guruvaram ayodhya ramalayanni sandarsistaarani, yogi aadityanaathnu maryaadapuurvakamgaa kalusukunnarani telustondi.